Source: https://www.riigiteataja.ee/akt/75721
Timestamp: 2020-01-23 12:38:58+00:00

Document:
RT I 1998, 61, 987
Veeseaduses (RT I 1994, 40, 655; 1996, 13, 241; 1998, 2, 47) tehakse järgmised muudatused.
§ 1. Paragrahvi 8 lõike 2 punktid 6 ja 7 muudetakse ja sõnastatakse järgmiselt:
«6) veekogust maa-ainese kaevandamisega mõjutatakse veekogu seisundit või veevoolu;
7) uputatakse tahkeid aineid veekogusse;».
§ 2. Paragrahvi 15 täiendatakse lõikega 4 järgmises sõnastuses:
«(4) Heitveesuublana kasutatavate veekogude või nende osade nimekirja reostustundlikkuse järgi kinnitab keskkonnaminister.»
«(1) Avaliku ja avalikult kasutatava veekogu kasutamine liiklemiseks on lubatud, kui seda seaduse või muu õigusaktiga ei piirata.
(6) Maavanema käesoleva paragrahvi lõike 5 kohased korraldused jõustuvad ühes kohalikus ja vabariiklikus ajalehes avaldamise päeval.
(9) Veekogude kasutuselevõtmise lennunduse vajadusteks reguleerib lennundusseadus (RT I 1993, 36, 557).
§ 4. Paragrahvi 23 lõige 4 muudetakse ja sõnastatakse järgmiselt:
«(4) Veekaitsenõuded maaparandussüsteemide väljavalikul, ehitamisel ja ekspluateerimisel kehtestab keskkonnaminister.»
§ 5. Paragrahv 25 muudetakse ja sõnastatakse järgmiselt:
«§ 25. Jäätmete uputamine veekogusse või paigutamine vette
(2) Jäätmete uputamiseks veekogusse või põhjaveekihti annab loa:
1) maavanem kohaliku omavalitsuse ja veekogu omaniku nõusolekul, kui veekogu on eraomandis;
2) maavanem kohaliku omavalitsuse nõusolekul, kui jäätmeid soovitakse uputada käesoleva lõike punktis 1 nimetamata veekogusse või paigutada põhjavette;
3) Mereinspektsioon, kui jäätmeid soovitakse uputada merre või piiriveekogusse.
§ 6. Paragrahvi 281:
«(5) Käesoleva paragrahvi lõikes 1 sätestatud kitsendustega veehaarde sanitaarkaitsealal ei ole kallasrada. Sanitaarkaitsealal võivad viibida ainult need inimesed, kes täidavad keskkonnajärelevalve ja tervisekaitse, veehaarderajatiste teenindamise, metsa hooldamise, heintaimede niitmise ja veeseirega seotud tööülesandeid.»;
«(6) Kui veekogu sanitaarkaitsealal on vaja teha veehaarderajatiste, veekogu või sanitaarkaitseala enda korrashoiuks vajalikke käesoleva paragrahvi lõikes 1 nimetamata töid, annab selleks keskkonnaministri nõusolekul loa kohalik omavalitsus.»
§ 7. Paragrahvi 33 lõige 1 muudetakse ja sõnastatakse järgmiselt:
«(1) Kui vett või veekogu kasutatakse ilma vastava loa või nõusolekuta või kui vee seisundit mõjutavate tööde tegemisel rikutakse keskkonnakaitsenõudeid, võidakse niisugune tegevus seadusega sätestatud korras peatada.»
§ 8. Paragrahvi 38 täiendatakse lõikega 4 järgmises sõnastuses:
«(4) Vee kaitse ja kasutamise kavandamiseks kehtestab keskkonnaminister oma määrusega veekvaliteedinäitajatele tuginevad veekoguklassid.»
§ 9. Paragrahvi 392:
«(1) Vee võtmise või heitvee või saasteainete veekogusse või pinnasesse juhtimise eest juriidilise isiku poolt vee erikasutusloata, kui see luba oli nõutav -- määratakse rahatrahv kuni 50 000 krooni.»;
«(4) Käesoleva paragrahvi lõigetes 1, 2 ja 3 nimetatud haldusõiguserikkumiste asjades on asja arutamise ja karistuse määramise õigus halduskohtul.»
§ 10. Paragrahvi 40 lõige 1 muudetakse ja sõnastatakse järgmiselt:
«(1) Järelevalve käesoleva seaduse ja selle alusel kehtestatud õigusaktide nõuete täitmise üle toimub seadusega sätestatud korras.»

References: § 1

§ 2

§ 4

§ 5

§ 6

§ 7

§ 8

§ 9

§ 10